Прадстаўнікі дзелавой супольнасці даўно чакалі вялікай нарады ў кіраўніка Беларусі па пытаннях лібералізацыі бізнесу. Яна, нарэшце, адбылася ў аўторак, 8 жніўня. Як было сказана ў афіцыйных паведамленнях, Аляксандр Лукашэнка заслухаў даклад па пытаннях выканання даручэнняў пра стымуляванне дзелавой ініцыятывы. Зрэшты, пакуль якіх-небудзь прынцыповых рашэнняў не прынята — пытанне адкладзена да 1 кастрычніка. Да гэтай даты павінен быць падрыхтаваны ўжо паўнавартасны пакет дакументаў пра стымуляванне дзелавой ініцыятывы.